Di tullist iwumi yefka Murad Irnaten Azwel n « Amur-nneɣ », amsawal yeẓra akk ayen yerzan iḥulfan n yiwudam n tullist i d-iḥekku, yessen iḥulfan n Umeẓyan awadem agejdan n tullist, d ixemmimen-is, imi yeɛlem s tugdi i t-irekben mi i as-d-ssawlen ad iruḥ ɣer lɛesker, yeẓra iḥulfan n lxiq i t-yeṭṭfen mi yewweḍ ɣer lkaẓirna, d lḥir i iḥar ad d-yuɣal s axxam, ula d imawlan-is yeẓra umsawal belli ttucewwlen, yeẓra daɣen leḥzen i ten-izedɣen asmi i as-heggan imḍebbren n lɛesker taxazabit nɣan-t, ladɣa yemma-s ass-n i deg tesla s lmut n mmi-s i terna ɣur-s. Tamuɣli n umsawal ɣer Umeẓyan, tban-d di tukkist-agi : « Lxiq iẓur-d ul-is, inced-d iman-is, yerna-d lḥerṣ-is ɣer tegdi yellan. Seg wasmi i d-d-ceyyɛen ad iruḥ, ur ihenna netta, ur hennan imawlan-is. Imawlan-is ur bɣin ara ad ibɛed fell-asen, ur bɣin daɣen ad ad iḍegger sin iseggasen si tudert-is deg wayen ur nesɛi lmaɛna ». sb 82